Høringsinstanser

|  |  |  |  |
| --- | --- | --- | --- |
| **Deres referanse** | **Vår referanse** | **Saksbehandler** | **Dato** |
|  | 2024/463-3 | Toril Grøtte | 28.02.2024 |

# Høringsbrev - lokal forskrift om skolerute for Midtre Gauldal fra 01.08.2025

Ny opplæringslov (lov om grunnskoleopplæringa og den videregåande opplæringa) ble vedtatt i juni 2023 og trer i kraft 01.08.2024

Den nye opplæringsloven krever at det skal fastsettes flere lokale forskrifter enn i dagens lov. Kommunen må ha hørt, vedtatt og kunngjort nye forskrifter etter ny opplæringslov innen 01.08.2024

Det er utarbeidet forslag til ny forskrift om skolerute for skoleåret 2025/26. Forskriften fastsettes med hjemmel i ny opplæringslov § 14-1.Skolerute og lengda på skoleåret

*Opplæringa skal strekkje seg over minst 38 skoleveker innanfor ei ramme på 45 samanhengande veker i skoleåret.*

*Kommunen og fylkeskommunen gir forskrift om skole- og feriedagar for elevane (skolerute). Skole- og feriedagane skal planleggjast slik at eksamen og nasjonale prøver kan gjennomførast.*

Forslaget til ny forskrift skolerute fra 01.08.2025 er utarbeidet på grunnlag av skoleruta vedtatt av Trøndelag fylkeskommune. Ramme for skoleeiers utarbeidelse av skolerute for egne skoler er oversendt kommunen fra Trøndelag fylkeskommune. Det er den enkelte skoleeier som vedtar skolerute for sine egne skoler, så det som legges fram i brevet fra fylkeskommunen er kun forslag til felles rammer for utarbeiding av skoleruta for egne skoler.

I Midtre Gauldal har det er det vært utvalg for helse, oppvekst og kultur som vedtar skoleruta. Etter ny opplæringslov gjeldende fra 01.08.2024 skal skoleruta vedtas som lokal forskrift i kommunestyret.

Hovedutvalg for helse, oppvekst og kultur vedtok 15.02.24 å sende forslaget til lokal forskrift om hovedmål ut på høring.

Høringsinstanser:

* Elevråd
* Ungdomsråd
* Foreldreutvalg
* Kommunalt FAU
* Berørte enheter
* Tillitsvalgte
* Samarbeidsutvalg

Høringsfristen er 01.05.2024. Saken skal til politisk behandling i hovedutvalg for helse, oppvekst og kultur 06.06.2024 og til endelig vedtak i kommunestyret 20.06.24

Høringsinnspill sendes Midtre Gauldal kommune, [postmottak@mgk.no](mailto:postmottak@mgk.no) – merk høringen «sak 24/463 - Lokal forskrift om skolerute for Midtre Gauldal fra 01.08.2025»

Med hilsen

Toril Grøtte

Kommunalsjef oppvekst  
Kommunedirektørens stab

*Dokumentet er elektronisk signert og sendes uten håndskreven signatur.*

Vedlegg:

|  |  |  |
| --- | --- | --- |
| 1 | Lokal forskrift\_skolerute\_fra 01.08.25 |  |